title: 2014/290/ES: 2014 m. balandžio 14 d. Tarybos sprendimas dėl Europos Sąjungos pozicijos ES ir Čilės asociacijos komitete dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, XII priedo, kuriame nustatyti Čilės subjektų, kurie vykdo pirkimus pagal IV dalies IV antraštinės dalies (Viešieji pirkimai) nuostatas, sąrašai, pakeitimo

text:
17.5.2014

               LT

               Europos Sąjungos oficialusis leidinys

               L 147/116

         TARYBOS SPRENDIMAS
   2014 m. balandžio 14 d.
   dėl Europos Sąjungos pozicijos ES ir Čilės asociacijos komitete dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, XII priedo, kuriame nustatyti Čilės subjektų, kurie vykdo pirkimus pagal IV dalies IV antraštinės dalies (Viešieji pirkimai) nuostatas, sąrašai, pakeitimo

      (2014/290/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2002 m. lapkričio 18 d. pasirašytas susitarimas, kuriuo steigiama Europos bendrijos bei jos valstybių narių ir Čilės Respublikos asociacija (1) (toliau – Asociacijos susitarimas);

               (2)

               Asociacijos susitarimo XII priede pateikti Čilės Respublikos (toliau – Čilė) subjektų, kurie vykdo pirkimus pagal Asociacijos susitarimo IV dalies IV antraštinėje dalyje išdėstytas nuostatas dėl viešųjų pirkimų, sąrašai;

               (3)

               2012 m. vasario 10 d. Čilė pranešė Sąjungai ketinanti keisti Asociacijos susitarimo XII priede nustatytus subjektus, atsakingus už viešuosius pirkimus, pagal to susitarimo 159 straipsnio 1 dalį. 2012 m. spalio 18 d. Čilė pateikė papildomos informacijos. Šiuo pakeitimu siekiama supaprastinti tam tikrus Asociacijos susitarimo XII priede išvardytus subjektų sąrašus, būtent: 1 priedėlio A dalyje pagal kiekvieną ministeriją ir regioninę Vyriausybę išvardyti subjektai pakeičiami visa apimančia nuostata, taikoma visiems išvardytoms ministerijoms ir regioninėms Vyriausybėms pavaldiems subjektams, ir 2 priedėlio A dalyje išsami informacija apie visų žemesnio lygmens subjektų sąrašą pakeičiama visa apimančia fraze: „visos savivaldybės“ (toliau – Asociacijos susitarimo XII priedo pakeitimas). Asociacijos susitarimo 1 priedėlio B dalis ir 2 priedėlio B dalis, taip pat XII priedo 3–5 priedėliai nekeičiami;

               (4)

               po to pranešimo ir vadovaudamosi Asociacijos susitarimo 159 straipsnio 2 ir 3 dalimis, Asociacijos susitarimo Šalys nusprendė, kad ES ir Čilės asociacijos komitetas (toliau – Asociacijos komitetas), atsižvelgdamas į Asociacijos susitarimo XII priedo pakeitimus, turėtų priimti sprendimą;

               (5)

               Sąjungos pozicija Asociacijos komitete turėtų būti pagrįsta pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Sąjungos pozicija ES ir Čilės asociacijos komitete (toliau – Asociacijos komitetas) dėl Asociacijos susitarimo XII priedo, kuriame nustatyti Čilės subjektų, kurie vykdo pirkimus pagal IV dalies IV antraštinės dalies dėl Viešųjų pirkimų nuostatas, sąrašai, pakeitimo grindžiama prie šio sprendimo pridedamu Asociacijos komiteto sprendimo projektu.
   2 straipsnis
   Priimtas Asociacijos komiteto sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkė

         C. ASHTON

      (1)  OL L 352, 2002 12 30, p. 3.

         PROJEKTAS

      ES IR ČILĖS ASOCIACIJOS KOMITETO SPRENDIMAS Nr. …/2014
      … m. … … d.
      dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, XII priedo, kuriame nustatyti Čilės subjektų, kurie vykdo pirkimus pagal IV dalies IV antraštinės dalies (Viešieji pirkimai) nuostatas, sąrašai
      ES ir ČILĖS ASOCIACIJOS KOMITETAS,
      atsižvelgdamas į 2002 m. lapkričio 18 d. pasirašytą Susitarimą, steigiantį Europos bendrijos bei jos valstybių narių ir Čilės Respublikos asociaciją (1) (toliau – Asociacijos susitarimas), ypač į jo 159 straipsnį,
      kadangi:

                  (1)

                  Asociacijos susitarimo XII priede pateikti Čilės Respublikos (toliau – Čilė) subjektų, kurie vykdo pirkimus pagal Asociacijos susitarimo IV dalies IV antraštinėje dalyje išdėstytas nuostatas dėl viešųjų pirkimų, sąrašai;

                  (2)

                  2012 m. vasario 10 d. Čilė pranešė Europos Sąjungai ketinanti keisti Asociacijos susitarimo XII priede nustatytus subjektus, atsakingus už viešuosius pirkimus. Šiuo pakeitimu siekiama supaprastinti tam tikrus Asociacijos susitarimo XII priede išvardytus subjektų sąrašus, būtent: 1 priedėlio A dalyje pagal kiekvieną ministeriją ir regioninę Vyriausybę išvardyti subjektai pakeičiami visa apimančia nuostata, taikoma visiems išvardytoms ministerijoms ir regioninėms Vyriausybėms pavaldiems subjektams, ir 2 priedėlio A dalyje išsami informacija apie visų žemesnio lygmens subjektų sąrašą pakeičiama visa apimančia fraze: „visos savivaldybės“ (toliau – Asociacijos susitarimo XII priedo pakeitimas). Asociacijos susitarimo 1 priedėlio B dalis ir 2 priedėlio B dalis, taip pat XII priedo 3–5 priedėliai nesikeičia;

                  (3)

                  taikant Asociacijos susitarimo XII priedą tikslinga pakeisti Asociacijos susitarimo XII priedą pagal Čilės pranešimą,

            PRIĖMĖ ŠĮ SPRENDIMĄ:
      1 straipsnis
      Asociacijos susitarimo XII priedas, kuriame pateikti Čilės subjektų, kurie vykdo pirkimus pagal IV dalies IV antraštinėje dalyje dėl viešųjų pirkimų išdėstytas nuostatas, sąrašai, pakeičiamas šio sprendimo priede pateiktu tekstu.
      2 straipsnis
      Šis sprendimas įsigalioja jo priėmimo dieną.

         Priimta …

               ES ir Čilės asociacijos komiteto vardu

               Pirmininkas

         (1)  OL L 352, 2002 12 30, p. 3.

         PRIEDAS

               „XII PRIEDAS
               (Nurodytas Asociacijos susitarimo 137 straipsnyje)
               SUBJEKTAI, ATSAKINGI UŽ VIEŠUOSIUS PIRKIMUS ČILĖJE

                  1 priedėlis

                  Centrinio lygmens subjektai

                  Subjektai, kurie vykdo pirkimus pagal šios antraštinės dalies nuostatas

               TIEKIMAS
               Ribinės vertės: 130 000 SDR
               PASLAUGOS
               nurodytos 4 priedėlyje
               Ribinės vertės: 130 000 SDR
               DARBAI
               nurodyti 5 priedėlyje
               Ribinės vertės: 5 000 000 SDR

                           A.

                           SUBJEKTŲ SĄRAŠAS

                                       Presidencia de la República

                                       Ministerio de Interior y Seguridad Pública

                                       Ministerio de Relaciones Exteriores

                                       Ministerio de Defensa Nacional

                                       Ministerio de Hacienda

                                       Ministerio Secretaría General de la Presidencia de la República

                                       Ministerio Secretaría General de Gobierno

                                       Ministerio de Economía, Fomento y Turismo

                                       Ministerio de Minería

                                       Ministerio de Desarrollo Social

                                       Ministerio de Educación

                                       Ministerio de Justicia

                                       Ministerio del Trabajo y Previsión Social

                                       Ministerio de Obras Públicas

                                       Ministerio de Transporte y Telecomunicaciones

                                       Ministerio de Salud

                                       Ministerio de Vivienda y Urbanismo

                                       Ministerio de Bienes Nacionales

                                       Ministerio de Agricultura

                                       Ministerio de Energía

                                       Ministerio del Medio Ambiente

                                       Gobiernos Regionales

                                       Todas las Intendencias

                                       Todas las Gobernaciones

                     A skirsnio pastaba.
               Jei šiame priedėlyje nenurodyta kitaip, šis Susitarimas taikomas visiems anksčiau išvardytoms ministerijoms ir regioninėms Vyriausybėms pavaldiems subjektams.

                           B.

                           VISI KITI CENTRINIO LYGMENS VIEŠIEJI SUBJEKTAI, ĮSKAITANT JŲ REGIONINIUS IR ŽEMESNIO LYGMENS PADALINIUS, JEI TAI NĖRA PRAMONINIO ARBA KOMERCINIO POBŪDŽIO SUBJEKTAI.

                  2 priedėlis

                  Žemesnio lygmens subjektai ir įstaigos, kurioms taikoma viešoji teisė

                  Subjektai, kurie vykdo pirkimus pagal šios antraštinės dalies nuostatas

               TIEKIMAS
               Ribinės vertės: 200 000 SDR
               PASLAUGOS
               nurodytos 4 priedėlyje
               Ribinės vertės: 200 000 SDR
               DARBAI
               nurodyti 5 priedėlyje
               Ribinės vertės: 5 000 000 SDR

                           A.

                           SUBJEKTŲ SĄRAŠAS

                                       Visos savivaldybės

                           B.

                           VISI KITI ŽEMESNIO LYGMENS VIEŠIEJI SUBJEKTAI IR JŲ PADALINIAI BEI VISI KITI SUBJEKTAI, VEIKIANTYS DĖL BENDRO INTERESO, KURIEMS TAIKOMA VIEŠŲJŲ SUBJEKTŲ VYKDOMA VEIKSMINGA VALDYMO ARBA FINANSŲ KONTROLĖ, JEI TAI NĖRA PRAMONINIO ARBA KOMERCINIO POBŪDŽIO SUBJEKTAI.

                  3 priedėlis

                  Paslaugų sektoriaus subjektai

               TIEKIMAS
               Ribinės vertės: 400 000 SDR
               PASLAUGOS
               nurodytos 4 priedėlyje
               Ribinės vertės: 400 000 SDR
               DARBAI
               nurodyti 5 priedėlyje
               Ribinės vertės: 5 000 000 SDR

                           A.

                           SUBJEKTŲ SĄRAŠAS

                                       Empresa Portuaria Arica

                                       Empresa Portuaria Iquique

                                       Empresa Portuaria Antofagasta

                                       Empresa Portuaria Coquimbo

                                       Empresa Portuaria Valparaíso

                                       Empresa Portuaria San Antonio

                                       Empresa Portuaria San Vicente-Talcahuano

                                       Empresa Portuaria Puerto Montt

                                       Empresa Portuaria Chacabuco

                                       Empresa Portuaria Austral

                                       Aeropuertos de propiedad del Estado, dependientes de la Dirección de Aeronáutica Civil.

                           B.

                           VISOS KITOS ĮMONĖS, KAIP APIBRĖŽTA 138 STRAIPSNIO C DALYJE, KURIOS VYKDO BENT VIENĄ TOLIAU NURODYTŲ VEIKLŲ ARBA JŲ KOMBINACIJĄ:

                                       a)

                                       teikia oro uostų arba kitų terminalų paslaugas oro vežėjams ir

                                       b)

                                       teikia jūrų arba vidaus uostų arba kitų terminalų paslaugas jūrų arba vidaus vandenų vežėjams.

                  4 priedėlis

                  Paslaugos

               Taikant šią antraštinę dalį ir nepažeidžiant 137 straipsnio 2 dalies iš Paslaugų bendrojo sąrašo neišbraukiamos jokios paslaugos.

                  5 priedėlis

                  Statybos paslaugos

               Taikant šią antraštinę dalį ir nepažeidžiant 137 straipsnio 2 dalies, pagal CPC padalijimą dėl statybos darbų neišbraukiamos jokios statybos paslaugos.“